ბელგაუმი

ბელგაუმი (ასევე ცნობილი როგორც ბელგაონი; ოფიციალურად ― ბელაგავი) ― ქალაქი ინდოეთის შტატ კარნატაკაში. მდებარეობს შტატის ჩრდილოეთ ნაწილში, დასავლეთ გატების გასწვრივ. არის ამავე სახელწოდები მქონე ბელაგავის დანაყოფისა და ბელაგავის ოლქის ადმინისტრაციული ცენტრი. კარნატაკის მთავრობამ წამოაყენა იდეა, რომ ბელგაუმი კარნატაკის შტატის მეორე დედაქალაქი გახდეს ბანგალორთან ერთად, რამდენადაც შტატის მეორე ადმინისტრაციული შენობა სუვარნა ვიდჰანა სოუდჰა 2012 წლის 11 ოქტომბერს სწორედ ბელგაუმში გაიხსნა.

ბელგაუმი ერთ-ერთია ინდოეთის 100 ქალაქიდან და პირველი ფაზის 20 ქალაქიდან, რომლებიც გონიერი ქალაქის მისიის ფარვლებში გონიერ ქალაქად უნდა გარდაიქმნან.

ისტორია
ბელგაუმი საუკუნის ბოლოს რატას დინასტიამ დააარსა, რომელიც მახლობელი საუნდატიდან გადმოსახლდა. 1204 წელს რატა ბიჩირაჯამ ქამალ ბასადი, ჯაინისტური ტაძარი ააშენა, რომელიც ნემინათჰას ეძღვნება. ბელგაუმის ფორტის შიგნით ნაპოვნ სვეტებზე წარწერები კანადაზეა შესრულებული. ქალაქის თავდაპირველი სახელწოდება იყო ვენუგრამი, რომელიც სანსკრიტული სიტყვაა და „ბამბუკის სოფელს“ ნიშნავს. ადრეულ ინდურ ტექსტებში ქალაქს ვენუგრამადაც მოიხსენიებენ.

 საუკუნის დასაწყისში ბელგაუმი იადავის დინასტიის სამეფოს (სევუნასი) ნაწილი გახდა. ამას ადასტურებს წარწერა, რომელიც 1261 წლით თარიღდება და იავადის დინასტიის წარმომადგენელ მეფე კრიშნას ეკუთვნის. საუკუნეში რეგიონში დელის სასულთნოს ხილჯის დინასტია შეიჭრა. მცირე ხნის შემდეგ ვიჯაიანაგარის იმპერია დაარსდა და ბელგაუმი ვიჯაიანაგართა მმართველობის ქვეშ აღმოჩნდა. 1474 წელს ბელგაუმი ბაჰმანის სასულთნომ დაიპყრო.

2006 წელს კარნატაკის მთავრობამ გამოაცხადა, რომ ბელგაუმი შტატის მეორე დედაქალაქი გახდებოდა და შტატის საკანონმდებლო ორგანოს ყოველწლიური 15 დღიანი ზამთრის სესიის ჩატარების ადგილი იქნებოდა.

სახელწოდებები
2014 წლის 1-ელ ნოემბერს კარნატაკის მთავრობის გადაწყვეტილებითა და ინდოეთის ცენტრალური მთავრობის თანხმობით, 12 ქალაქს სახელი შეეცვალა. მათ შორის ბელგაუმსაც, რომელსაც ბელაგავა ეწოდება. მაჰარაშტრასა და მარათებს შორის ბელგაუმი ბელგაონის სახელწოდებითაა ცნობილი.

გეოგრაფია
ტოპოგრაფია
ბელგაუმის გეოგრაფიული კოორდინატებია: ჩრდ. 5.87° განედი და აღმ. 74.5° გრძედი. ქალაქის საშუალო სიმაღლე ზღვის დონიდან 751 მეტრია. ბელგაუმი კარნატაკის ჩრდილო-დასავლეთ ნაწილში მდებარეობს, ორი შტატის: მაჰარაშტრისა და გოას საზღვართან, დასავლეთ გატებზე. იგი ერთ-ერთი უძველესი ქალაქია შტატის მასშტაბით. ბელგაუმი ბანგალორიდან ― 502 კმ-ით, მუმბაიდან ― 500 კმ-ით, ჰაიდარაბადიდან ― 515 კმ-ით, ხოლო მაისურიდან 600 კმ-ითაა დაშორებული. ოლქი 1 278 სოფლისგან შედგება. საერთო ფართობი 31 415 კმ²-ია. 2011 წლის აღწერის მიხედვით, მოსახლეობა 4.8 მილიონ ადამიანს შეადგენს. ბელგაუმის ოლქი კარნატაკის უდიდესი ოლქია. მდებარეობს დასავლეთ გატების მთისწინეთებზე, ზღვის დონიდან 779 მეტრის სიმაღლეზე, არაბეთის ზღვიდან 100 კმ-ის დაშორებით. მახლობლად მდინარე მარკანდეია მიედინება.

კლიმატი
კიოპენის კლიმატის კლასიფიკაციით, ბელგაუმი ტროპიკული სავანის კლიმატურ სარტყელში მდებარეობს. ცნობილია მთელი წლის მანძილე სასიამოვნო კლიმატით. ჰაერის ტემპერატურა მინიმუმს (კარნატაკაში ტემპერატურის მინიმუმი ჩვეულებრივ ბელგაუმში ფიქსირდება) ზამთარში აღწევს. ივნისიდან სექტემბრამდე ბელგაუმში უწყვეტი მუსონური წვიმებია. ზოგჯერ აპრილში სეტყვაც მოდის.

დემოგრაფია
მოსახლეობა
1881 წლის აღწერის მიხედვით, ბელგაუმის მოსახლეობის 64.39% კანადაზე საუბრობდა, ხოლო 26.04% ― მარათულზე.

2011 წლის აღწერის მიხედვით, ბელგაუმის მოსახლეობა 490 045 ადამიანს შეადგენდა. მათგან 246 537 კაცი იყო, ხოლო 243 508 ― ქალი. ბელგაუმში წერა-კითხვის ცოდნის საშუალო დონე 88.92%-ია: ქალებს შორის ― 85.84%, ხოლო კაცებს შორის ― 93.78%. მოსახლეობის 10.71% 6 წლამდე ასაკის მოსახლეობას მიეკუთვნება. კასტები და ტომები შესაბამისად, მოსახლეობის 7.84%-ს და 3.26%ს შეადგენენ.

ენები
მოსახლეობის 37.46% კანადაზე საუბრობს, ხოლო 32.91% ― მარათულ ენაზე. მოსახლეობის 19.82%-ისთვის მშობლიური ენა ურდუა, 2.64%-ისთვის ― კონკანი, 2.42%-ისთვის ― ჰინდი, ხოლო 1.92%-ისთვის ― ტელუგუ.